सिंह राशि में सूर्य आपके लिए अधिकारों और दायित्वों दोनों को लेकर आये हैं। लगन से किये गए कार्यों में सफलता का सहयोग आपको प्राप्त होगा। तकनीकी क्षेत्रों में कार्य कर रहे व्यक्तियों को समय की विशेष शुभता का लाभ प्राप्त हो रहा है। आय और पदोन्नति का उपहार आपको प्राप्त हो सकता है। वाणी में शहद की मिठास आजीविका क्षेत्र के संबंधों को प्रगाढ़ बनाये रखेगी। उच्चाधिकारी आपकी योग्यता और अनुभव से प्रभावित नज़र आयेँगे। कार्यों में सराहना मिल सकती है। सहयोगियों से सहयोग कुछ कम मिल रहा है। व्ययों का मुख्य केंद्र पारिवारिक विषयों पर बना हुआ है। इस समय आपकी प्रवृति हाथ खिंच कर व्यय करने की रहेगी। मित्र वर्ग आपसे प्रसन्न रहेगा। यात्रा और आपसी विचारों के आदान प्रदान के अनुकूल अवसर प्राप्त होंगे। मिडिया और संप्रेषण क्षेत्रों से जुड़े व्यक्तियों के समय खास रहेगा। तीसरे भाव पर सूर्य की स्थिति शुभ फलकारी कही गई है। इसलिए समय की विशेष शुभता का लाभ उठायें।